Sunniva Flakstad Ihle

Sunniva Flakstad Ihle, tidligere  Sunniva Ihle Steinstad, (født 20. november 1983) er en norsk politiker (H). Hun var fra april 2017 til juni 2020 statssekretær for statsminister Erna Solberg ved Statsministerens kontor.

Hun var leder i Lillehammer Unge Høyre 2001–2003, leder i Oppland Unge Høyre 2003–2005, 1. nestleder i Unge Høyres sentralstyre 2006–2007 og ansatt som Unge Høyres generalsekretær 2007–2009. Hun var innvalgt i Oppland fylkesting 2003–2009 og Øyer kommunestyre 2007–2009. Hun har siden 2010 hatt stillinger som politisk rådgiver, informasjonssjef, kommunikasjonssjef og strategisk rådgiver for Høyres partiledelse.

Hun har studiekompetanse fra Lillehammer videregående skole, bachelorgrad i europatudier fra Universitetet i Oslo fra 2005 samt mastergrad i samfunn, vitenskap og teknologi fra samme sted fra 2006.

Referanser

Eksterne lenker 
 

Lokalpolitikere i Øyer
Høyre-politikere i Oppland
Statssekretærer i Regjeringen Solberg
Unge Høyres ledelse
Alumni fra Universitetet i Oslo
Personer fra Øyer kommune